אורית גידלי

אורית גידָלי (נולדה ב-16 בינואר 1974) היא משוררת וסופרת ילדים ישראלית, מנחת כתיבה ומנהלת שותפה של "סדנאות הבית". גידלי היא בוגרת הקולג' הבינלאומי בניו מקסיקו, בעלת תואר ראשון בפסיכולוגיה באוניברסיטה העברית ותואר שני במסלול הכתיבה באוניברסיטת בן-גוריון. היא מנחת סדנאות כתיבה מאז שנת 2000 ומלמדת במחלקה לספרות של אוניברסיטת תל אביב. בשנת 2014 ייסדה את בית הספר לכתיבה ספרותית, "סדנאות הבית", יחד עם שותפה, הסופר אשכול נבו. בית הספר מקיים מעל מאה סדנאות כתיבה שנתיות בישראל ומחוצה לה, וחבר באיגוד האירופי של בתי ספר לכתיבה ספרותית. גידלי כתבה ארבעה ספרי שירה וארבעה ספרי ילדים. שיריה פורסמו במוסף תרבות וספרות הארץ, מוסף הספרות של ידיעות אחרונות, כתבי העת "כרמל", "גרנטה", "מאזניים" ו"משיב הרוח". המופע "ארזת לבד", המבוסס על ספרה "עשרים נערות לקנא", הוצג בפסטיבל עכו בשנת 2006. התרגום לאנגלית של המבחר הדו לשוני משיריה בהוצאת אוניברסיטת טקסס (אנ'), ספרה "עשרים נערות לקנא", בתרגומה של מרצלה שולק, היה מועמד לפרס פן בשנת 2017. על ספר שיריה האחרון 'התאומים' כתב מבקר הספרות עדו ניצן שהוא אחד הטקסטים היפים שנכתבו בעברית. בביקורת על ספרה "ערש" כתב המשורר והמבקר אלי הירש כי "ספרה החדש מציב אותה בחזית השירה הישראלית" ומצביע על כך שבתוך מסורת שירה של אבות ובנים, מביאה גידלי את קולה הייחודי של האם הכותבת. שירתה של גידלי מתאפיינת בדחיסות רגשית, והתבוננות עדינה ואינטימית על זוגיות, משפחה ואהבה על כל מורכבותם. ברשימה על ספרה "סמיכות" כתב המשורר יצחק לאור: ”השורות הללו... הן התמודדות ראויה עם מה שהשאיר אחריו יהודה עמיחי. בספר המופלא הזה, פגשתי את מה שלא פגשתי כבר שנים רבות: את היכולת העשירה לאהוב. אקרא לרוח העולה מן הספר הזה קדושה”. מאפיינים אלו מופיעים גם בספרי הילדים שלה שעוסקים בנושאים כואבים בכנות גבוהה ובמעטפת מחויכת. ספרי הילדים של גידלי תורגמו למעל חמש עשרה שפות, והיו לרבי מכר. הוול סטריט ג'ורנל אפיין את כתיבתה כ-"מקסימה ואינטליגנטית רגשית", יותם שווימר כתב שהיא "חגיגה של תפיסה ילדית". כמנחת כתיבה גידלי ליוותה דורות של כותבים ומשוררים, בגישה הבנויה על משוב מקצועי חד הנובע מנקודת מוצא של אהבה לטקסט, יצירה ושמחה. בין ספרי השירה שערכה: "ומה יש עוד", שרי שביט; "יבוא", רוני אלדד; "כותנה", ילי שנר. גידלי היא אם לשלושה ומתגוררת ברחובות. עשרים נערות לקנא, הוצאת הקיבוץ המאוחד / ספריית פועלים, 2004 (2003) סמיכות, הוצאת הקיבוץ המאוחד, סדרת ריתמוס, (2009) ערש, הוצאת הקיבוץ המאוחד, סדרת ריתמוס, (2015) Twenty Girls To Envy Me מבחר שירים דו-לשוני במהדורה עברית-אנגלית בתרגום מרצלה שולק, הוצאת אוניברסיטת טקסס, (2016) התאומים, הוצאת מקום לשירה, (2022) נונה קוראת מחשבות, איורים: איה גורדון-נוי, הוצאת כנרת זמורה ביתן, (2011) נונה ומחק האוויר, איורים: איה גורדון-נוי, הוצאת כנרת זמורה ביתן, (2015) אנשים נגעו בירח, איורים: תמי בצלאלי, הוצאת כנרת זמורה ביתן, (2018). חד-קרן מסוג קרנף, איורים: עמר הופמן, הוצאת כנרת זמורה ביתן, (2019). מוכנה מוכנה, איורים: עמר הופמן, הוצאת כנרת זמורה ביתן, (2023) פרס שר התרבות ליצירה בתחום ספרות הילדים והנוער ע"ש דבורה עומר על הספר "חד-קרן מסוג קרנף" סדנאות הבית - אתר הבית של אורית גידלי ואשכול נבו שירים וקטעים של אורית גידלי, במגזין גלויה אורית גידלי, ב"לקסיקון הספרות העברית החדשה" אורית גידלי, ב"לקסיקון הקשרים לספרות ישראלית" אורית גידלי באנתולוגיה מקוונת לשירה עברית, באתר של נילי דגן דוד זונשיין, ארזת לבד? כן, לבד, באתר הארץ, 12 בינואר 2005 כרמית ספיר-ויץ, המשוררת אורית גידלי מעדיפה חיים, באתר nrg‏, 13 בפברואר 2009 איתן פרייר-דרור, ‏האישה שאיתם, בפרויקט "קול אישה" של "בית אבי חי", 13 בדצמבר 2009 קובי מידן, ‏"אנשים בלילה" עם אורית גידלי, באתר iCast‏, 28 בינואר 2013 מידע על גידלי, אורית, 1974- בקטלוג הספרייה הלאומית ביקורת על אסופת השירים באנגלית - Beauty in the Mundane, Barbara Goldberg, Moment Magazine אורית גידלי, שירים: אמזון שואלים אותי; איך אנחנו לא מתביישים?; פירות, באתר הארץ, 2 באוגוסט 2021 עדו ניצן, "התאומים" של אורית גידלי: אימפריות נופלות, באתר ישראל היום, 2 בפברואר 2022 בכל סרלואי, ‏השירים ב״תאומים״ פותחים בפני הקורא עלילה מתמשכת ושוברת לב, בעיתון מקור ראשון, 21 בפברואר 2022 אלי הירש, שירי הנבגדת, באתר "ידיעות אחרונות", 1 במרץ 2022 גילי איזיקוביץ, המשוררת אורית גידלי בספר מטלטל על משבר זוגיות: "זה דיל אפל. אהבה וכאב", באתר הארץ, 30 במרץ 2022 שירה סתיו, "ידעת שיכאב לי. זה לא עצר אותך", באתר הארץ, 23 ביוני 2022 אורית גידלי, דף שער בספרייה הלאומית אורית גידלי, בלקסיקון הספרות העברית החדשה טל מרמלשטיין, זאת המסיבה שלה, באתר ישראל היום, 13 בינואר 2020 Book Review // Twenty Girls to Envy Me: Selected Poems of Orit Gidali, Moment Magazine - The Next 5,000 Years of Conversation Begin Here, ‏2017-02-06 (באנגלית) אלי הירש, אורית גידלי, ערש, ידיעות אחרונות, מדור ספרות, 4.12.2015 סמיכות - אורית גידלי, באתר www.text.org.il יצחק לאור, שירת הקדושה, באתר הארץ, 7 ביוני 2009 Gurdon, Meghan Cox (2012-09-07). "CHILDREN'S BOOKS: A Round-the-Globe Chain of Good Cheer". Wall Street Journal (באנגלית אמריקאית). ISSN 0099-9660. נבדק ב-2020-04-27. פתאום שמעתי זום / אורית גידלי על מפעל חיים והמצאתו מחדש / מנהיגות בימי קורונה (4), באתר רווחים::, ‏2020-04-06 ומה יש עוד, באתר www.abayit-books.com יבוא, באתר פרדס הוצאה לאור (באנגלית) כותנה, באתר הוצאת כרמל כרמית ספיר-ויץ, המשוררת אורית גידלי מעדיפה חיים, באתר nrg‏, 13 בפברואר 2009 הוכרזו הזוכים בפרס שר התרבות בתחום היצירה הספרותית לשנת 2021, באתר GOV.IL